Document ID: 32004R2083

KOMISSION ASETUS (EY) N:o 2083/2004,
annettu 6 päivänä joulukuuta 2004,
asetusten (EY) N:o 1432/94 ja (EY) N:o 1458/2003 muuttamisesta sianliha-alan tuontitodistusjärjestelmän soveltamista koskevien yksityiskohtaisten sääntöjen osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon sianliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2759/75 (1) ja erityisesti sen 8 artiklan 2 kohdan ja 11 artiklan 1 kohdan,
ottaa huomioon luettelossa CXL olevien myönnytysten täytäntöönpanosta GATT-sopimuksen XXIV artiklan 6 kohdan mukaisesti käytyjen neuvottelujen päättymisen seurauksena 18 päivänä kesäkuuta 1996 annetun neuvoston asetuksen (EY) N:o 1095/96 (2) ja erityisesti sen 1 artiklan,
sekä katsoo seuraavaa:
(1)
Tuontikiintiöiden hallinnoinnin yksinkertaistamiseksi ja niiden automaattisen tietojenkäsittelyn mahdollistamiseksi olisi tiettyjen yhteisön tariffikiintiöiden avaamisesta ja hallinnasta sianlihan ja tiettyjen muiden maataloustuotteiden osalta annetulla neuvoston asetuksella (EY) N:o 774/94 säädetyn tuontijärjestelmän yksityiskohtaisista soveltamista koskevista säännöistä sianliha-alalla 22 päivänä kesäkuuta 1994 annetussa komission asetuksessa (EY) N:o 1432/94 (3) ja tariffikiintiöiden avaamisesta ja hallinnoinnista sianliha-alalla 18 päivänä elokuuta 2003 annetussa komission asetuksessa (EY) N:o 1458/2003 (4) säädettävä viitteestä, joka muodostuu kunkin kiintiön järjestysnumerosta.
(2)
Asetukset (EY) N:o 1432/94 ja (EY) N:o 1458/2003 olisi sen vuoksi muutettava.
(3)
Tässä asetuksessa säädetyt toimenpiteet ovat sianlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 1432/94 seuraavasti:
1)
Korvataan 3 artiklan b alakohdan ensimmäinen virke seuraavasti:
”b)
todistushakemuksessa on mainittava järjestysnumero, ja se voi koskea ainoastaan kahta yhdistetyn nimikkeistön (CN) eri koodia, jotka ovat peräisin yhdestä ainoasta maasta;”.
2)
Korvataan liitteet tämän asetuksen liitteellä I.
2 artikla
Korvataan asetuksen (EY) N:o 1458/2003 liitteet I-IV tämän asetuksen liitteellä II.
3 artikla
Tämä asetus tulee voimaan seitsemäntenä päivänä sen jälkeen, kun se on julkaistun Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 6 päivänä joulukuuta 2004.

Labels: 3
17